Əbdülhəmid ağa Cavanşir

Əbdülhəmid ağa Cavanşir (tam adı: Cavanşir Həmid ağa oğlu Əbdülhəmid ağa d.07.09.1897, Şuşa -?) — Azərbaycan Xalq Cümhuriyyəti Parlamentinin xüsusi qərarı ilə dövlət hesabına ali təhsil almaq üçün xaricə göndərilmiş tələbələrdən biri, mühəndis.

 Həyatı 
Əbdülhəmid ağa Həmid ağa oğlu 7 sentyabr 1897-ci ildə Şuşa şəhərində dünyaya göz açmışdı. 1918-ci ildə Yelizavetpol kişi gimnaziyasını bitirmişdir. Parlamentin 1919-cu il 1 sentyabr tarixli qərarına əsasən, təhsilini aqronomluq sahəsində davam etdirmək üçün Fransanın Nansi Universitetinə göndərilmişdir.Azərbaycan Xalq Cümhuriyyəti Ensiklopediyası, I cild, "Lider nəşriyyat", Bakı-2004, səh. 277

Azərbaycanda Sovet hakimiyyəti qurulduqdan sonra xaricdə dövlət hesabına təhsil alan azərbaycanlı tələbələrın vəziyyətini öyrənən Azərbaycanlı Tələbələr İttifaqının 1923–25 illər üçün məlumatında təhsilini başa vurmasına 1 il qaldığı göstərilirdi.

Universiteti bitirəndən sonra Gəncə şəhərində Zaqafqaziya Maşınsınaqdançıxarma Stansiyasında direktor vəzifəsində çalışmışdı. Sürgünə göndərilmişdi.

 Ailəsi 
Əbdülhəmid ağanın Kamal ağa adlı oğlu var.

 Həmçinin bax 
 Əliyusif Cəfərov
 Abdulla Bağırlı
 Abbas Atamalıbəyov

 Xarici keçidlər 
 ƏBDÜLHƏMİD AĞA CAVANŞİR

 İstinadlar 

Kateqoriya:Azərbaycan mühəndisləri
Kateqoriya:Cavanşirlər
Kateqoriya:Şuşada doğulanlar
Kateqoriya:1897-ci ildə doğulanlar
Kateqoriya:Bakıda vəfat edənlər
Kateqoriya:Azərbaycan Xalq Cümhuriyyətinin tələbələri
Kateqoriya:Sovet repressiyasına uğramış cümhuriyyət tələbələri